บทความนี้เกี่ยวกับสารคดีอุบัติการณ์ทางการบินของแคนาดา สำหรับสัญญาณขอความช่วยเหลือ ดูที่ เมย์เดย์ (สัญญาณ) สำหรับความหมายอื่น ดูที่ เมย์เดย์ (แก้ความกำกวม)

**เมย์เดย์** หรือ **แอร์แครชอินเวสติเกชั่น** เป็นรายการโทรทัศน์เชิงสารคดีของแคนาดาเกี่ยวกับเหตุการณ์อุบัติเหตุและอุบัติการณ์ทางการบิน เมย์เดย์ใช้ภาพจำลองที่สร้างจากคอมพิวเตอร์เพื่อสร้างลำดับเหตุการณ์ที่นำไปสู่ภัยพิบัติแต่ละครั้ง นอกจากนี้ ยังมีการสัมภาษณ์ผู้รอดชีวิต ผู้เชี่ยวชาญด้านการบิน นักบินที่เกษียณแล้ว และผู้ตรวจสอบเหตุขัดข้อง เพื่ออธิบายว่าเหตุฉุกเฉินเกิดขึ้นได้อย่างไร มีการสอบสวนอย่างไร และป้องกันได้อย่างไร

ซินีฟลิกซ์เริ่มการผลิตรายการเมื่อวันที่ 13 สิงหาคม ค.ศ. 2002 ด้วยงบประมาณ 2.5 ล้านดอลลาร์สหรัฐ ในแคนาดาเอง รายการนี้ออกอากาศครั้งแรกทาง ดิสคอฟเวอร์รีแชนแนล แคนาดา เมื่อวันที่ 3 กันยายน ค.ศ. 2003 ซินีฟลิกซ์ได้ทำสัญญากับฟรานซ์ 5, ดิสคอฟเวอร์รีแชนแนล, คานัล ดี, TVNZ, เซเว่นเน็ตเวิร์ก, ฮอแลนด์มีเดียกรุ๊ป และ เนชั่นแนล จีโอกราฟิก แชนแนล เพื่อฉายเมย์เดย์ใน 144 ประเทศและ 26 ภาษา สารคดีชุดนี้ได้รับการตอบรับอย่างดีจากนักวิจารณ์และได้รับการเสนอชื่อเข้าชิงรางวัลมากมาย

การถ่ายทำและออกอากาศ
--------------------

ซีนีฟลิกซ์เริ่มถ่ายทำเมย์เดย์ในวันที่ 13 สิงหาคม ค.ศ. 2002 ด้วยงบประมาณ 2.5 ล้านดอลลาร์แคนาดา หลังจากที่แชนแนลไฟว์รับหน้าที่สร้างซีรีส์หกตอนความยาวหนึ่งชั่วโมง ในขั้นตอนการลดต้นทุน การถ่ายทำส่วนมากจะทำในที่สำนักงานของซีนีฟลิกซ์ในเมืองโทรอนโต รัฐออนแทรีโอ ประเทศแคนาดา ในระหว่างการถ่ายทำ ซีนีฟลิกซ์ได้ขายรายการให้กับฟรานซ์ 5, ดิสคอฟเวอร์รีแชนแนล และ คานัล ดี เมื่อวันที่ 2 มิถุนายน ค.ศ. 2003 ซีนีฟลิกซ์ยังขายรายการให้กับ TVNZ, เซเว่นเน็ตเวิร์ก, ฮอแลนด์มีเดียกรุ๊ป ต่อมาในปีนั้นในวันที่ 10 ตุลาคม หนึ่งเดือนก่อนการออกอากาศฤดูกาลแรก ซีนีฟลิกซ์ประกาศว่าได้บรรลุข้อตกลงระหว่างประเทศที่สำคัญกับ เนชั่นแนล จีโอกราฟิก แชนแนล เพื่อออกอากาศเมย์เดย์ใน 144 ประเทศและ 26 ภาษา

ในปี 2011 สมิธโซเนียนเน็ตเวิร์กได้ออกอากาศฤดูกาลที่ 5 โดยใช้ชื่อเป็น *แอร์ดีแซสเตอร์* ทำให้เป็นครั้งแรกในสหรัฐอเมริกาที่ เมย์เดย์ออกอากาศในช่องอื่นที่ไม่ใช่เนชั่นแนลจีโอกราฟิก ในวันที่ 25 มกราคม ค.ศ. 2012 ซีนีฟลิกซ์ ไรตส์ได้ประกาศว่าจะมีการจำหน่ายฤดูกาลที่ 8, 9 และ 11 (23 ตอน) ให้กับสมิธโซเนียนเน็ตเวิร์ก เมื่อวันที่ 28 มีนาคม ค.ศ.2014 ซีนีฟลิกซ์ ไรตส์ได้ประกาศข้อตกลงกับสมิธโซเนียนเน็ตเวิร์กเพื่อออกอากาศฤดูกาลที่ 3, 4 และ 13 (34 ตอน)

ในปี 2020 เดอะเวเธอร์แชนแนลในสหรัฐเริ่มออกอากาศซีรีส์หลายตอนภายใต้ชื่อ*เมย์เดย์: แอร์ดีแซสเตอร์*

ตั้งแต่ปี 2021 ช่องยูทูปของ วอนเดอร์ และ ออนเดอะมูฟ ได้อัปโหลดเก้าฤดูกาลแรกของเมย์เดย์ และตอนพิเศษ "ความผิดพลาดของศตวรรษ" *("Crash of the Century")* พร้อมตอนต่างๆ แบบเต็มที่มีให้บริการในทุกประเทศ ยกเว้นสหราชอาณาจักร ซึ่งมีการปิดกั้นทางภูมิศาสตร์

ในสหรัฐ ฤดูกาลที่ 10 และ 12 ของรายการได้มีการสตรีมออนไลน์บนบริการสตรีมของ Tubi และ Freevee ที่สนับสนุนโดยผู้ลงโฆษณาฟรี ภายใต้ชื่อ *เมย์เดย์: แอร์ดีแซสเตอร์* ในขณะที่ฤดูกาลแรกของรายการเปิดให้สตรีมออนไลน์บนแอมะซอนไพร์มด้วย วิดีโอ

ตอน
---

บทความหลัก: รายชื่อตอนเมย์เดย์
ณ เดือนกุมภาพันธ์ ค.ศ. 2023 เมย์เดย์ได้มีการออกอากาศทั้งหมด 240 ตอนใน 23 ฤดูกาล ซึ่งรวมถึงตอนพิเศษของ*ซายเอนซ์ออฟดีแซสเตอร์* 5 ตอน, *แครชซีนอินเวสติเกชัน* 3 ตอน ซึ่งไม่ได้ตรวจสอบการตกของเครื่องบิน และซีรีส์ย่อย *เดอะแอคซิเดนไฟล์* ซึ่งออกอากาศ 4 ฤดูกาล

รางวัล
------

โดยรวมแล้ว สารคดีเมย์เดย์นี้ได้รับการเสนอชื่อเข้าชิงเก้ารางวัล ซึ่งสามารถคว้าสองรางวัล โดยทั้งหมดอยู่ในสาขาการตัดต่อภาพยนตร์

| รางวัล | ปี | สาขา | ผู้ได้รับการเสนอชื่อ | ผล |
| --- | --- | --- | --- | --- |
| รางวัลสมาคมนักถ่ายภาพยนตร์แห่งแคนาดา | 2004 | การกำกับภาพสารคดียอดเยี่ยม | "Flying Blind" | เสนอชื่อเข้าชิง |
| 2008 | "Final Approach" | เสนอชื่อเข้าชิง |
| "Gimli Glider" | เสนอชื่อเข้าชิง |
| 2009 | "Air India: Explosive Evidence" | เสนอชื่อเข้าชิง |
| "Fatal Distraction" | เสนอชื่อเข้าชิง |
| เจมีไนน์อวาร์ด | 2009 | ภาพยนตร์ชุดเรื่องทั่วไปที่ดีที่สุด | *เมย์เดย์: ฤดูกาล 5* | เสนอชื่อเข้าชิง |
| 2010 | การตัดต่อภาพสารคดียอดเยี่ยม | "Lockerbie Disaster" | ได้รับรางวัล |
| แคนาเดียนสกรีนอวาร์ด | 2014 | เสียงประกอบสารคดียอดเยี่ยม | "Focused on Failure" | เสนอชื่อเข้าชิง |
| 2015 | การตัดต่อภาพสารคดียอดเยี่ยม | "Into the Eye of the Storm" | ได้รับรางวัล |
| 2017 | การเขียนที่ดีที่สุดในสารคดีชุด | "Fatal Delivery" | เสนอชื่อเข้าชิง |
| 2018 | สารคดียอดเยี่ยม | *เมย์เดย์* | ได้รับรางวัล |
| การตัดต่อภาพสารคดียอดเยี่ยม | "Explosive Proof" | เสนอชื่อเข้าชิง |
|

อ้างอิง
-------

1. ↑  Daingerfield, Michael (14 November 2022). "Michael Daingerfield — Voice Over".
2. ↑  *www.cineflixrights.com*. `{{cite web}}`: `|title=` ไม่มีหรือว่างเปล่า (help)
3. ↑  "No Borders".
4. 1 2  "Cineflix Productions". *web.archive.org*. 2010-10-27. คลังข้อมูลเก่าเก็บจากแหล่งเดิมเมื่อ 2010-10-27. สืบค้นเมื่อ 2023-02-02.`{{cite web}}`: CS1 maint: bot: original URL status unknown (ลิงก์)
5. ↑  "Cineflix Productions". *web.archive.org*. 2010-10-27. คลังข้อมูลเก่าเก็บจากแหล่งเดิมเมื่อ 2010-10-27. สืบค้นเมื่อ 2023-02-02.`{{cite web}}`: CS1 maint: bot: original URL status unknown (ลิงก์)
6. ↑  "Cineflix Productions – Cineflix". *cineflix.com*.
7. ↑  *www.cineflixrights.com*. `{{cite web}}`: `|title=` ไม่มีหรือว่างเปล่า (help)
8. ↑  "Michael Daingerfield - Voice Over". *Michael Daingerfield* (ภาษาอังกฤษแบบอเมริกัน).
9. ↑  "Wonder - YouTube". *www.youtube.com*.
10. ↑  "On The Move - YouTube". *www.youtube.com*.
11. ↑  "Mayday: Air Disasters". *Tubi* (ภาษาอังกฤษ).
12. ↑  "Watch MayDay: Air Disaster Investigations | Prime Video". *www.amazon.com*.
13. ↑  "Watch Mayday - Air Disasters | Prime Video". *www.amazon.com*.
14. ↑  "Mayday: Air Disaster - Program Overview". Cineflix Rights. Retrieved 1 February 2023.
15. ↑  "Air Disasters". Smithsonian Channel. Archived from the original on 8 March 2021. Retrieved 8 November 2018.
16. ↑  *Mayday - IMDb*, สืบค้นเมื่อ 2023-02-01